KOMMISSIONENS FORORDNING (EF) Nr. 1041/2006

af 7. juli 2006

om ændring af bilag III til Europa-Parlamentets og Rådets forordning (EF) nr. 999/2001 for så vidt angår overvågning af transmissible spongiforme encephalopatier hos får

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 23, stk. 1, og

ud fra følgende betragtninger:

Et ekspertpanel vedrørende TSE hos mindre drøvtyggere, hvis formandskab varetages af EF-referencelaboratoriet for TSE, bekræftede den 8. marts 2006, at bovin spongiform encephalopati (BSE) ikke kan udelukkes hos sådanne dyr; grundlaget herfor var resultaterne af anden fase af diskriminatoriske test af hjerneprøver fra to får fra Frankrig og et får fra Cypern. Der er behov for yderligere test for at udelukke forekomst af BSE hos sådanne dyr.

Europa-Kommissionens tidligere Videnskabelige Styringskomité vedtog på sit møde i april 2002 en udtalelse om sikker sporing af materiale fra små drøvtyggere, hvis det skulle vise sig sandsynligt, at BSE forekommer hos små drøvtyggere. Ekspertpanelet for Biologiske Farer under Den Europæiske Fødevaresikkerhedsautoritet (EFSA) vedtog i november 2003 en udtalelse, hvori det støttede Den Videnskabelige Styringskomités udtalelse med hensyn til sikkerheden ved produkter af små drøvtyggere i tilfælde af TSE.

Der bør foretages en vurdering af betydningen af de pågældende TSE-tilfælde i Frankrig og Cypern, hvor forekomst af BSE ikke kan udelukkes. Med henblik herpå er resultaterne af en øget overvågning af TSE hos får yderst vigtige. I overensstemmelse med udtalelserne fra Den Videnskabelige Styringskomité og Den Europæiske Fødevaresikkerhedsautoritet bør overvågningen af får derfor udvides for at forbedre Fællesskabets udryddelsesprogrammer. Disse programmer højner også forbrugerbeskyttelsesniveauet og udgør et supplement til sikker sporing af fåreprodukter, som er sikret med de nuværende foranstaltninger, navnlig bestemmelserne om fjernelse af specificeret risikomateriale, i forordning (EF) nr. 999/2001.

For at sikre det højest mulige forbrugerbeskyttelsesniveau ved en vurdering af den mulige prævalens af BSE hos får bør ændringerne i henhold til nærværende forordning træde i kraft med øjeblikkelig virkning.

UDSTEDT FØLGENDE FORORDNING:

Artikel 1

Bilag III til forordning (EF) nr. 999/2001 ændres som angivet i bilaget til nærværende forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

(1) EFT L 147 af 31.5.2001, s. 1. Senest ændret ved Kommissionens forordning (EF) nr. 688/2006 (EUT L 120 af 5.5.2006, s. 10).

BILAG

Kapitel A, del II, punkt 2 og 3, i bilag III til forordning (EF) nr. 999/2001 affattes således:

»2. Overvågning af får og geder, som slagtes til konsum a) Får Medlemsstaterne undersøger sunde, slagtede får i overensstemmelse med minimumsantallet af stikprøver angivet i skema A og prøveudtagningsreglerne i punkt 4. Skema A Medlemsstat Mindste antal stikprøver af sunde, slagtede får (1) Tyskland 37 500 Grækenland 23 000 Spanien 41 800 Frankrig 42 400 Irland 40 500 Italien 43 700 Nederlandene 23 300 Østrig 14 300 Polen 23 300 Portugal 14 300 Det Forenede Kongerige 44 000 Andre medlemsstater alle Uanset det minimumsantal af stikprøver, der er anført i skema A, kan Cypern beslutte kun at undersøge mindst to dyr, der er sendt til slagtning til konsum, fra hver flok, hvor der ikke er registreret nogen TSE-tilfælde. b) Geder Medlemsstaterne undersøger sunde, slagtede geder i overensstemmelse med minimumsantallet af stikprøver angivet i skema B og prøveudtagningsreglerne i punkt 4. Skema B Medlemsstat Mindste antal stikprøver af sunde, slagtede geder (2) Grækenland 20 000 Spanien 125 500 Frankrig 93 000 Italien 60 000 Cypern 5 000 Østrig 5 000 Andre medlemsstater alle c) Hvis det er vanskeligt for en medlemsstat at samle tilstrækkeligt mange sunde, slagtede får eller geder til at nå op på det antal stikprøver, der er fastsat for den pågældende medlemsstat i litra a) og b), kan medlemsstaten vælge at erstatte højst 50 % af minimumsantallet af stikprøver ved at undersøge døde får eller geder, som er over 18 måneder gamle, i forholdet en til en, og som supplement til minimumsantallet af stikprøver, der er fastsat i punkt 3. Desuden kan en medlemsstat vælge at erstatte højst 10 % af minimumsantallet af stikprøver ved at undersøge får eller geder, der er aflivet som led i en sygdomsudryddelseskampagne, og som er over 18 måneder gamle, i forholdet en til en. 3. Overvågning af får og geder, som ikke slagtes til konsum Medlemsstaterne undersøger i overensstemmelse med prøveudtagningsreglerne i punkt 4 og minimumsantallet af stikprøver i skema C og skema D får og geder, der er døde eller er blevet aflivet, men som ikke: — er blevet aflivet i forbindelse med en sygdomsudryddelseskampagne eller — er blevet slagtet til konsum. Skema C Medlemsstatens population af moderfår og bedækkede gimmerlam Mindste antal stikprøver af døde får (3) > 750 000 20 000 100 000-750 000 3 000 40 000-100 000 100 % op til 1 000 < 40 000 100 % op til 200

Skema D Medlemsstatens population af geder, der har fået kid, og bedækkede geder Mindste antal stikprøver af døde geder (4) > 750 000 10 000 250 000-750 000 3 000 40 000-250 000 100 % op til 1 000 < 40 000 100 % op til 200

(1) Minimumsantallet af stikprøver fastsættes under hensyntagen til antallet af sunde, slagtede får, dog således at der fastlægges opnåelige mål. Minimumsantallet af stikprøver over 30 000 giver mulighed for påvisning af en prævalens på 0,003 % med en konfidens på 95 %.

(2) Minimumsantallet af stikprøver fastsættes under hensyntagen til antallet af sunde, slagtede geder og prævalensen af BSE i de enkelte medlemsstater. Det tilstræbes desuden at fastlægge opnåelige mål. Minimumsantallet af stikprøver over 60 000 giver mulighed for påvisning af en prævalens på 0,0017 % med en konfidens på 95 %.

(3) Minimumsantallet af stikprøver fastsættes under hensyntagen til størrelsen af fåre- og gedepopulationen i de enkelte medlemsstater, dog således at der fastlægges opnåelige mål.

(4) Minimumsantallet af stikprøver fastsættes under hensyntagen til størrelsen af fåre- og gedepopulationen i de enkelte medlemsstater, dog således at der fastlægges opnåelige mål.«